
 “Asistīvo tehnoloģiju ierīču piegāde ERAF
projektā “Asistīvās tehnoloģijas mācību atbalstam” 

TEHNISKĀ SPECIFIKĀCIJA

1.Informācija par projektu
Asistīvās tehnoloģijas (preces) tiek iegādātās ERAF  projekta Nr. 4.2.1.2/1/25/I/001 “Asistīvās tehnoloģijas mācību atbalstam” ietvaros saskaņā ar Ministru kabineta 2025. gada 8.aprīļa noteikumiem Nr. 228 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.2. pasākuma "Izveidot asistīvo tehnoloģiju izglītības programmu apguvei apmaiņas sistēmu" īstenošanas noteikumi”.

Projekts “Asistīvās tehnoloģijas mācību atbalstam” paredz asistīvo tehnoloģiju apmaiņas sistēmas izveidi izglītības iestādēm, asistīvo tehnoloģiju ierīču un licenču iegādi un piegādi,   atbalstu lietošanā un apmācības.


2. Iepirkuma 1.daļa. Vispārīga informācija par iepirkuma priekšmetu
Iepirkumā tiek iepirktas  un pretendents piegādā šādas ierīces (turpmāk arī - preces), nodrošinot to piegādi, lietošanas atbalstu, apmācības un tehnisko apkopi:

2.1.1. Ierīce Nr.1. Ierīce “My Board Buddy GO” vai ekvivalenta ierīce
Mobils digitālās tāfeles vai prezentāciju ekrāna satura palielināšanas risinājums, kas ļauj skolēnam skatīt saturu planšetē vai citā mobilā ierīcē. (palīgierīces invalīdiem,  CVP kods 33196200-2, alternatīvais kods 38652200-2, palielinātāji)
2.1.2. Ierīce  Nr.2. Ierīce “My Board Buddy CAM” vai ekvivalenta ierīce
Attāluma kamera, kas ļauj skolēnam palielināt un skatīt tāfeles, klases vides, skolotāja demonstrēto materiālu vai citu vizuālu informāciju individuālā monitorā.
(palīgierīces invalīdiem, CVP kods 33196200-2, alternatīvais kods 38651600-9, ciparkameras)
2.1.3. Ierīce Nr.3.Ierīce  “My Board Buddy AIR” vai ekvivalenta ierīce
Stacionārs digitālās tāfeles vai prezentāciju ekrāna satura palielināšanas un attēlošanas risinājums skolēnam, nodrošinot satura skatīšanu individuālā monitorā. (palīgierīce invalīdiem, CVP kods 33196200-2, alternatīvais kods 38652200-2, palielinātāji)
2.2. Piegādātājam jānodrošina ierīču lietotāju (pedagogu, atbalsta personāla un izglītojamo) apmācība latviešu valodā, klātienes mācības  6 dažādās Latvijas vietās par katru ierīces lietošanu, apmācības ilgums katrā  reģionā par katru ierīces lietošanu vismaz 30 minūtes. Par precīzu nodarbību vietu, laiku un apmācību ilgumu Pasūtītājs vienosies ar piegādātāju.
2.3. Piegādātājam jānodrošina ierīču tehniskā pārbaude un tehniskā apkope vismaz 3 reizes   un pēc nepieciešamības līguma darbības laikā. Tehniskās pārbaudes un apkopes laikā jānovērtē iekārtas tehniskais stāvoklis, darbspēja, drošība, programmatūras un aparatūras darbība, jāidentificē iespējamie bojājumi, kā arī  jāveic visas nepieciešamās profilaktiskās darbības, tostarp iekārtu tīrīšana, regulēšana, programmatūras atjaunināšana (ja nepieciešams) un citi ražotāja noteiktie apkopes darbi.


2.4.Ierīce Nr.1. Ierīces my Board Buddy GO vai ekvivalentas ierīces minimālās tehniskās un funkcionālās prasības 
Ierīce ar pavadošo programmu attēla palielināšanai uz tuvumā esoša monitora vai ekrāna izglītojamiem, kuriem nepieciešams lielāks vizuālais attēlojums nekā klasē pieejams kopējā ekrānā. Risinājums piemērots mācību situācijām, kur skolēnam jāseko līdzi tāfelei, prezentācijai vai skolotāja demonstrētam materiālam, vienlaikus saglabājot darba vietu klasē. Tas papildina citus vizuālās pieejamības risinājumus un nodrošina individuāli pielāgojamu atbalstu. Piegādātājam jānodrošina risinājums, kas bezvadu režīmā pārraida interaktīvās tāfeles, projektora, prezentācijas ekrāna vai cita digitāla video avota attēlu uz izglītojamā planšetdatoru, ļaujot lietotājam individuāli palielināt un pielāgot attēlu, neietekmējot galveno attēlu klasē. 
Pirmās piegādes preču skaits: 55 ierīces.
 
	Minimālās tehniskās un funkcionālās prasības 

	Risinājumam jānodrošina interaktīvās tāfeles, prezentācijas ekrāna, projektora vai cita digitāla video avota attēla bezvadu pārraide uz lietotāja planšetdatoru. 

	Risinājumam jābūt aprīkotam ar HDMI ieeju vai līdzvērtīgu digitālā video signāla ieeju. 

	Risinājumam jānodrošina HDMI izeja, signāla caurlaides funkcija vai līdzvērtīgs risinājums, lai galvenais attēls vienlaikus būtu redzams uz interaktīvās tāfeles, projektora vai prezentācijas ekrāna. 

	Risinājumam jāatbalsta vismaz Full HD (1920 x 1080) video signāls vai augstāka izšķirtspēja. 

	Risinājumam jābūt lietojamam ar saderīgu planšetdatoru un risinājuma darbībai nepieciešamu lietotni vai līdzvērtīgu programmatūru. 

	Risinājuma darbībai nepieciešamajai lietotnei vai programmatūrai jābūt iekļautai piedāvājumā vai pieejamai bez papildu licences maksas piedāvātās komplektācijas lietošanai. 

	Lietotājam jānodrošina iespēja individuāli palielināt un samazināt attēlu. 

	Lietotājam jānodrošina iespēja pārvietoties pa palielināto attēlu, lai apskatītu izvēlēto tā daļu. 

	Jānodrošina kontrasta, krāsu, pelēktoņu un/vai krāsu inversijas režīmu pielāgošana atbilstoši lietotāja individuālajām redzes vajadzībām. 

	Lietotāja veiktās palielinājuma un attēla režīmu izmaiņas planšetdatorā nedrīkst ietekmēt attēlu, ko redz pārējie klases dalībnieki. 

	Risinājumam jāattēlo teksts, attēli, prezentācijas, video un cits digitālais saturs reāllaikā vai ar minimālu aizturi. 

	Risinājuma pamatfunkcijām jābūt izmantojamām bez pastāvīga interneta pieslēguma un bez nepieciešamības veikt būtiskas izmaiņas izglītības iestādes esošajā IT infrastruktūrā. 

	Jānodrošina vienkārša savienojuma izveide starp attēla raidītāju un planšetdatoru bez sarežģītas lietotāja konfigurēšanas. 

	Vēlams nodrošināt iespēju vienam attēla avotam vienlaikus pieslēgt vairākus planšetdatorus, katram lietotājam saglabājot individuālus attēla pielāgojumus. 

	Tehniskajā piedāvājumā skaidri jānorāda prasības saderīgam planšetdatoram un tas, vai planšetdators ir iekļauts piedāvātajā komplektācijā. 

	Risinājuma komplektācijā jāiekļauj visas tā darbībai nepieciešamās komponentes, tostarp attēla raidītājs, barošanas bloks, nepieciešamie savienojuma kabeļi, lietotne vai programmatūra un lietošanas instrukcija latviešu vai angļu valodā. 

	Piegādātājam jānodrošina risinājuma uzstādīšana, konfigurēšana, darbības pārbaude, kā arī garantija un tehniskais atbalsts vismaz 24 mēnešus. 


	Piegādātājam nepieciešamības gadījumā jānodrošina ierīču administrēšana: lietotāju pārvaldība, uzskaite, rezervēšana, gadījumos, kad notiek ierīces lietotāja maiņa.

	Piegādātājam jānodrošina ierīču  uzturēšana (programmas atjauninājumi, licenču abonēšana  atbilstoši tehniskās specifikācijas prasībām).

	Piegādātājam  ir jānodrošina  pēc nepieciešamības lietotāju atbalsts  latviešu valodā visā līguma darbības laikā. 

	Piegādātājam jānodrošina saprotams, strukturēts īss video vai vizuāla pamācība (infografika, utml.) par ierīces lietošanu latviešu valodā.






2.5.Ierīce Nr.2 “My Board Buddy  AIR” vai ekvivalenta ierīce

Klases risinājums attēla palielināšanai uz tuvumā esoša monitora, piemērots skolēniem, kam nepieciešams lielāks ekrāns
Stacionārs teksta priekšlasīšanas risinājums izglītojamiem ar smagākām lasīšanas vai redzes grūtībām. Ierīce piemērota izvietošanai lielākās skolās, pašvaldību atbalsta centros vai citās vietās, kur to var izmantot vairāki izglītojamie. Risinājums nodrošina drukāta teksta pieejamību audio formātā, veicinot mācību satura uztveri un samazinot nepieciešamību pēc individuāla asistenta lasīšanas atbalsta.
Piegādātājam jānodrošina bezvadu attēla pārraides un palielināšanas risinājums, kas no interaktīvās tāfeles, projektora, prezentācijas ekrāna vai cita digitāla video avota pārraida attēlu uz izglītojamā tuvumā esošu monitoru, ļaujot attēlu individuāli palielināt un pielāgot ar fizisku vadības ierīci. 
Pirmās piegādes preču skaits: 40 ierīces.

	Minimālās tehniskās un funkcionālās prasības 

	Risinājumam jānodrošina interaktīvās tāfeles, prezentācijas ekrāna, projektora vai cita digitāla video avota attēla bezvadu pārraide no raidītāja uz atsevišķu uztvērēju lietotāja darba vietā. 

	Raidītājam jābūt aprīkotam ar HDMI ieeju vai līdzvērtīgu digitālā video signāla ieeju. 

	Raidītājam jānodrošina HDMI izeja, signāla caurlaides funkcija vai līdzvērtīgs risinājums, lai galvenais attēls vienlaikus būtu redzams uz interaktīvās tāfeles, projektora vai prezentācijas ekrāna. 

	Uztvērējam jānodrošina HDMI vai līdzvērtīga digitālā video izeja attēla parādīšanai uz lietotāja monitora. 

	Risinājumam jāatbalsta vismaz Full HD (1920 x 1080) video signāls vai augstāka izšķirtspēja. 

	Risinājumam jānodrošina attēla palielināšana un samazināšana, saglabājot salasāmu attēla kvalitāti. 

	Lietotājam jānodrošina iespēja ar vadības ierīci pārvietoties pa palielināto attēlu. 

	Jānodrošina kontrasta, krāsu, pelēktoņu un/vai krāsu inversijas režīmu maiņa atbilstoši lietotāja individuālajām redzes vajadzībām. 

	Jānodrošina iespēja ātri atjaunot pilna ekrāna attēlojumu. 

	Lietotāja veiktās palielinājuma un attēla režīmu izmaiņas nedrīkst ietekmēt attēlu, ko redz pārējie klases dalībnieki. 

	Risinājumam jāattēlo teksts, attēli, prezentācijas, video un cits digitālais saturs reāllaikā vai ar minimālu aizturi. 

	Savienojumam starp raidītāju un uztvērēju jāizveidojas automātiski vai ar vienkāršu lietotāja darbību, bez sarežģītas tīkla konfigurēšanas. 

	Risinājuma pamatfunkcijām jābūt izmantojamām bez pastāvīga interneta pieslēguma un bez nepieciešamības veikt būtiskas izmaiņas izglītības iestādes esošajā IT infrastruktūrā. 

	Risinājumam jābūt vadāmam ar ergonomisku fizisku vadības ierīci, piemēram, pulti vai kursorsviru, kas piemērota arī bērniem un lietotājiem ar ierobežotām digitālajām prasmēm. 

	Piedāvātajā komplektācijā jāiekļauj vismaz viens uztvērējs; vēlams nodrošināt iespēju vienam raidītājam pieslēgt vairākus uztvērējus. 

	Tehniskajā piedāvājumā skaidri jānorāda prasības saderīgam monitoram un tas, vai monitors ir iekļauts piedāvātajā komplektācijā. 

	Risinājuma komplektācijā jāiekļauj visas tā darbībai nepieciešamās komponentes, tostarp raidītājs, uztvērējs, fiziska vadības ierīce, barošanas bloki, nepieciešamie savienojuma kabeļi, stiprinājumi, ja tie nepieciešami, un lietošanas instrukcija latviešu vai angļu valodā. 

	Piegādātājam jānodrošina risinājuma uzstādīšana, konfigurēšana, darbības pārbaude, kā arī garantija un tehniskais atbalsts vismaz 24 mēnešus. 

	Piegādātājam nepieciešamības gadījumā jānodrošina ierīču administrēšana: lietotāju pārvaldība, uzskaite, rezervēšana, gadījumos, kad notiek ierīces lietotāja maiņa.

	Piegādātājam jānodrošina ierīču  uzturēšana (programmas atjauninājumi, licenču abonēšana  atbilstoši tehniskās specifikācijas prasībām).

	Piegādātājam  ir jānodrošina  pēc nepieciešamības lietotāju atbalsts  latviešu valodā visā līguma darbības laikā. 

	Piegādātājam jānodrošina saprotams, strukturēts īss video vai vizuāla pamācība (infografika, utml.) par ierīces lietošanu latviešu valodā.


 

2.6. Ierīce Nr.3 “My Board Buddy CAM” vai ekvivalenta ierīce 

Interaktīvās tāfeles vai prezentācijas satura palielināšanas risinājums izglītojamajiem ar redzes traucējumiem, kas ļauj izglītojamajam reāllaikā palielināt un skatīt klasē izvietotu tāfeli, skolotāju vai citus attālinātus mācību materiālus uz sev piemērota ekrāna. 
Pirmās piegādes preču skaits: 10 ierīces.
 
	Minimālās tehniskās un funkcionālās prasības 

	Risinājumam jānodrošina attālinātu objektu (piemēram, krīta tāfeles, baltās tāfeles, skolotāja, plakātu vai citu vizuālu mācību materiālu) palielināta attēlojuma nodrošināšana reāllaikā.  

	Kamerai jābūt motorizētai un jānodrošina attālinātu skata virziena maiņu horizontālā un vertikālā plaknē.  

	Jānodrošina attēla palielināšanas funkcija, saglabājot salasāmu attēla kvalitāti.  

	Jānodrošina kontrasta, spilgtuma un krāsu attēlojuma pielāgošana atbilstoši lietotāja redzes vajadzībām.  

	Jānodrošina iespēja saglabāt vismaz vairākas iepriekš definētas kameras pozīcijas ātrai pārslēgšanai starp dažādiem skata punktiem.  

	Risinājumam jābūt piemērotam lietošanai izglītības iestādē un vienkārši izmantojamam arī sākumskolas vecuma izglītojamajiem.  

	Jānodrošina vadība ar fizisku vadības ierīci vai citu līdzvērtīgu lietotājam pieejamu vadības risinājumu.  

	Risinājumam jābūt izmantojamam kā patstāvīgai sistēmai vai integrējamam ar citiem redzes atbalsta risinājumiem (piemēram, dokumentu kamerām vai digitālās tāfeles attēlojuma sistēmām).  

	Jānodrošina attēla attēlošana uz ārēja monitora vai cita saderīga ekrāna.  

	Kamerai jābūt paredzētai stabilai novietošanai uz skolēna darba vietas vai citā līdzvērtīgā stiprinājuma risinājumā.  

	Jānodrošina uzstādīšanas instrukcija un tehniskā dokumentācija latviešu valodā.

	Vēlams nodrošināt iespēju izmantot risinājumu kopā ar digitālās tāfeles satura pārraides risinājumiem vai citiem pieejamības risinājumiem vienotā sistēmā. 

	Kamera tiek vadīta ar vienkāršām vadības pogām.

	Piegādātājam jānodrošina risinājuma uzstādīšana, konfigurēšana, darbības pārbaude, kā arī garantija un tehniskais atbalsts vismaz 24 mēnešus. 


	Piegādātājam nepieciešamības gadījumā jānodrošina ierīču administrēšana: lietotāju pārvaldība, uzskaite, rezervēšana, gadījumos, kad notiek ierīces lietotāja maiņa.

	Piegādātājam jānodrošina ierīču  uzturēšana (programmas atjauninājumi, licenču abonēšana  atbilstoši tehniskās specifikācijas prasībām).

	Piegādātājam  ir jānodrošina  pēc nepieciešamības lietotāju atbalsts  latviešu valodā visā līguma darbības laikā. 

	Piegādātājam jānodrošina saprotams, strukturēts īss video vai vizuāla pamācība (infografika, utml.) par ierīces lietošanu latviešu valodā.




3. Iepirkuma 2.daļa. Vispārīga informācija par iepirkuma priekšmetu

3.1. Iepirkumā tiek iepirktas  un pretendents piegādā šādas preces, nodrošinot to   lietošanas atbalstu, apmācības un tehnisko apkopi:
3.1.1. Prece Nr.1. “AISMA” (vai ekvivalents), drukāta teksta nolasīšanas programmatūra ar OCR (optisko rakstzīmju atpazīšanas) funkcionalitāti, CVP kods 30216120-3, alternatīvais kods 33196200-2, palīgierīce invalīdiem.
3.1.2.Prece Nr.2. “Bruno” vai ekvivalenta ierīce. Stacionārs vai pārvietojams drukāta teksta priekšlasītājs ar optiskā rakstzīmju atpazīšanas funkcionalitāti  ar iestrādātu Brunomaster (vai ekvivalentu) programmu. CVP kods 30216120-3, alternatīvais kods 33196200-2, palīgierīce invalīdiem.

3.2. Piegādātājam jānodrošina ierīču lietotāju (pedagogu, atbalsta personāla un izglītojamo) apmācība latviešu valodā, klātienes mācības 6   dažādās Latvijas vietās par katru ierīces lietošanu, apmācības ilgums katrā  reģionā par katru ierīces lietošanu vismaz 30 minūtes. Par precīzu nodarbību vietu, laiku un apmācību ilgumu Pasūtītājs vienosies ar piegādātāju.
3.3. Piegādātājam jānodrošina ierīču tehniskā pārbaude un tehniskā apkope vismaz 3 reizes   un pēc nepieciešamības līguma darbības laikā. Tehniskās pārbaudes un apkopes laikā jānovērtē iekārtas tehniskais stāvoklis, darbspēja, drošība, programmatūras un aparatūras darbība, jāidentificē iespējamie bojājumi, kā arī  jāveic visas nepieciešamās profilaktiskās darbības, tostarp iekārtu tīrīšana, regulēšana, programmatūras atjaunināšana (ja nepieciešams) un citi ražotāja noteiktie apkopes darbi.

3.4. Preces Nr.1. “AISMA”(vai ekvivalents) minimālās tehniskās un funkcionālās prasības 

Piegādātājam jānodrošina programmatūras risinājums drukāta teksta digitalizēšanai, optiskai rakstzīmju atpazīšanai un nolasīšanai ar balss sintēzi, paredzēts izglītojamajiem ar redzes traucējumiem, lasīšanas grūtībām vai citām funkcionālām vajadzībām. 
Pirmās piegādes preču skaits: 10 ierīces.

	Minimālās tehniskās un funkcionālās prasības 

	Programmatūrai jānodrošina drukāta teksta attēla iegūšana, izmantojot pievienotu kameru, skeneri vai citu saderīgu attēla iegūšanas ierīci. 

	Programmatūrai jānodrošina optiskā rakstzīmju atpazīšana jeb OCR ieskenētam vai nofotografētam tekstam. 

	Programmatūrai jānodrošina atpazītā teksta nolasīšana ar balss sintēzi. 

	Programmatūrai jānodrošina latviešu valodas teksta atpazīšana un nolasīšana. 

	Programmatūrai jānodrošina iespēja izmantot vairākas valodas un balsis teksta nolasīšanai. 

	Programmatūrai jānodrošina iespēja mainīt nolasīšanas valodu un balsi. 

	Programmatūrai jānodrošina iespēja regulēt lasīšanas ātrumu. 

	Programmatūrai jānodrošina navigācija pa nolasāmo tekstu, tostarp vismaz pārvietošanās pa teikumiem un/vai lappusēm. 

	Programmatūrai jānodrošina iespēja apstrādāt vienu vai vairākas lappuses viena dokumenta ietvaros. 

	Programmatūrai jānodrošina ieskenētā vai atpazītā dokumenta apstrāde tādā kvalitātē, lai tekstu varētu korekti nolasīt ar balss sintēzi. 

	Programmatūrai jānodrošina iespēja saglabāt atpazīto vai nolasāmo tekstu audio faila formātā. 

	Audio eksportam jābūt nodrošinātam vismaz MP3 vai līdzvērtīgā plaši lietojamā audio formātā. 

	Programmatūrai jānodrošina iespēja saglabāt audio failu ārējā datu nesējā, piemēram, USB zibatmiņā. 

	Programmatūrai jābūt darbināmai uz Windows operētājsistēmas vai līdzvērtīgas plaši lietotas galddatoru operētājsistēmas. 

	Programmatūrai jābūt savietojamai ar datoru, kuram iespējams pieslēgt attēla iegūšanas ierīci, piemēram, kameru vai skeneri. 

	Ja programmatūras darbībai nepieciešama papildu platforma, licence, vadības panelis, kamera, skeneris vai cita perifērā ierīce, tai jābūt iekļautai piedāvājumā. 

	Programmatūrai jābūt piemērotai vienkāršai lietošanai arī lietotājiem ar ierobežotām datorprasmēm. 

	Programmatūrai jānodrošina lietotāja saskarne vai vadības veids, kas ir piemērots personām ar redzes traucējumiem vai lasīšanas grūtībām. 

	Programmatūras komplektācijā jāiekļauj visas nepieciešamās licences, aktivizācijas dati, instalācijas datnes un lietošanas instrukcija. 

	Piegādātājam jānodrošina risinājuma uzstādīšana, konfigurēšana, darbības pārbaude, kā arī garantija un tehniskais atbalsts vismaz 24 mēnešus. 

	Piegādātājam nepieciešamības gadījumā jānodrošina ierīču administrēšana: lietotāju pārvaldība, uzskaite, rezervēšana, gadījumos, kad notiek ierīces lietotāja maiņa.

	Piegādātājam jānodrošina ierīču  uzturēšana (programmas atjauninājumi, licenču abonēšana  atbilstoši tehniskās specifikācijas prasībām).

	Piegādātājam  ir jānodrošina  pēc nepieciešamības lietotāju atbalsts  latviešu valodā visā līguma darbības laikā. 

	Piegādātājam jānodrošina saprotams, strukturēts īss video vai vizuāla pamācība (infografika, utml.) par ierīces lietošanu latviešu valodā.



3.5. Preces Nr.2. “Bruno” vai ekvivalenta ierīces minimālās tehniskās un funkcionālās prasības 
Stacionārs vai pārvietojams drukāta teksta priekšlasītājs ar optiskā rakstzīmju atpazīšanas funkcionalitāti  ar iestrādātu Brunomaster (vai ekvivalentu) programmu. Risinājums ļauj noskenēt drukātu tekstu un pārvērst to runā, tādējādi atvieglojot mācību materiālu uztveri, samazinot lasīšanas slodzi un veicinot patstāvīgu darbu. Piegādātājam jānodrošina ierīce  drukāta teksta skenēšanai, atpazīšanai un nolasīšanai audio formātā latviešu valodā, piemērota personām ar redzes vai lasīšanas traucējumiem. 
Pirmās piegādes preču skaits: 10 ierīces.

	Minimālās tehniskās un funkcionālās prasības 

	Ierīcei jānodrošina drukāta teksta skenēšana un automātiska pārvēršana runā. 

	Ierīcei jānodrošina latviešu valodas teksta nolasīšana ar latviešu valodas balss sintēzi. 

	Jānodrošina iespēja apstrādāt grāmatas, dokumentus, žurnālus un līdzīgus drukātus materiālus. 

	Jānodrošina iespēja importēt digitālus failus vismaz PDF, RTF un TXT formātā un pārvērst tos klausāmā formā. 

	Optiskajai izšķirtspējai jābūt vismaz 300 dpi. 

	Jānodrošina LED vai līdzvērtīgs gaismas avots dokumentu apstrādei. 

	Ierīcei jābūt aprīkotai ar ārējās savienojamības pieslēgvietām, tostarp vismaz USB un audio pieslēgvietu. 

	Vēlams nodrošināt papildu pieslēgvietas tīkla vai attēla izvadei, piemēram, Ethernet, HDMI vai līdzvērtīgas pieslēgvietas. 

	Ierīcei jābūt lietojamai bez sarežģītām lietotāja darbībām, piemērotai arī personām ar ierobežotām digitālajām prasmēm. 

	Ierīcei jābūt piegādātai ar nepieciešamo barošanas bloku un lietošanas instrukciju latviešu valodā. 

	Piegādātājam jānodrošina risinājuma uzstādīšana, konfigurēšana, darbības pārbaude, kā arī garantija un tehniskais atbalsts vismaz 24 mēnešus. 

	Piegādātājam nepieciešamības gadījumā jānodrošina ierīču administrēšana: lietotāju pārvaldība, uzskaite, rezervēšana, gadījumos, kad notiek ierīces lietotāja maiņa.

	Piegādātājam jānodrošina ierīču  uzturēšana (programmas atjauninājumi, licenču abonēšana  atbilstoši tehniskās specifikācijas prasībām).

	Piegādātājam  ir jānodrošina  pēc nepieciešamības lietotāju atbalsts  latviešu valodā visā līguma darbības laikā. 

	Piegādātājam jānodrošina saprotams, strukturēts īss video vai vizuāla pamācība (infografika, utml.) par ierīces lietošanu latviešu valodā.







